টোল গে'টৰ বিৰুদ্ধে যোৱা ২২ জুলাইত হোৱা প্ৰতিবাদত অখিল গগৈয়ে ৰহাৰ টোল গে'ট চৰকাৰী বিধি অনুসৰিয়েই অবৈধ বুলি কৰা দাবীকহে 'অবৈধ' বুলি প্ৰকাশ কৰি নগাঁৱৰ অতিৰিক্ত উপায়ুক্ত লাচিত দাসে আজি ২৩ জুলাইত নৰ্থ ইষ্ট নাও-ক এই কথা অৱগত কৰে।
উল্লেখযোগ্য যে যোৱা ২২ জুলাইত হোৱা প্ৰতিবাদত অখিল গগৈয়ে টোল গে'ট সম্পৰ্কীয় ভাৰত চৰকাৰৰ জাননীৰ উদ্ধৃতি দি নগৰ সমিতিৰ ১০ কি. মি. এলেকাৰ ভিতৰত অৱস্থিত হোৱা বাবে ৰহাৰ টোল গে'ট অবৈধ বুলি দাবী কৰিছিল।
আনহাতে অসম জাতীয়তাবাদী যুৱ ছাত্ৰ পৰিষদ, কৃষক মুক্তি সংগ্ৰাম সমিতিৰ লগতে প্ৰতিবাদত ভাগ লোৱা সংগঠনসমূহক জিলা প্ৰশাসন আৰু ৰাষ্ট্ৰীয় ঘাইপথ প্ৰাধিকৰণে আলোচনালৈ মতা সন্দৰ্ভটো বিষয়াগৰাকীয়ে অনিশ্চয়তা প্ৰকাশ কৰে।
'তেওঁলোকৰ দাবী বৈধ হোৱা হ'লেহে আলোচনাৰ কথা আহিলেহেঁতেন। এতিয়া তেওঁলোকৰ দাবীটোৱেই যেতিয়া অবৈধ, গতিকে আলোচনাৰ কথা নাহে,' অতিৰিক্ত উপায়ুক্তগৰাকীয়ে নৰ্থ ইষ্ট নাও-ক জনায়।
ৰাষ্ট্ৰীয় ঘাইপথ প্ৰাধিকৰণে অৱশ্যে ৰহাৰ টোল গে'টক লৈ এতিয়ালৈকে কোনো মন্তব্য প্ৰকাশ কৰা নাই।
টোল গে'ট কেন্দ্ৰীয় চৰকাৰৰ বিষয় বুলিও প্ৰকাশ কৰি বিষয়াজনে কয় যে জিলা প্ৰশাসনে টোল গে'টৰ কেৱল নিৰাপত্তাৰ দিশটোহে চোৱা-চিতা কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
